Autor dr Bruce Lipton on endine meditsiinikooli õppejõud ja teadlane. Ta on koos teiste eesliini teadlastega põhjalikult uurinud mehhanisme,  mille abil rakud informatsiooni vastu võtavad ja töötlevad. Nende uuringute tulemused näitavad meile elu olemust täiesti uue nurga alt. Tuleb välja, et geenid ja DNA ei kontrolli meie bioloogiat, vaid hoopis DNAd kontrollivad väljastpoolt rakku saabuvad signaalid, sealhulgas energeetilised sõnumid, mis pärinevad meie positiivsetest ja negatiivsetest mõtetest. See raamat, mis analüüsib uusimate ja parimate rakubioloogia ja kvantfüüsika uuringute tulemusi põhjalikul ja lootust sisendaval viisil, on tõeline  läbimurdeteos, mis näitab, et mõtlemise ümberõppimise abil saab keha muuta. Selle raamatu lugemise järel mõtled sa oma mõtlemisest hoopis uuel moel. Lipton demonstreerib lihtsas keeles, hulgaliselt illustratsioone, huumorit ja igapäeva­elust võetud näiteid kasutades, kuidas uus teadus epigeneetika sunnib meid meele ja mateeria seoseid põhjalikult ümber hindama ning millist sügavat mõju see meie isiklikule elule ja kogu meie liigile avaldab...